ଛତ୍ରପାଳ ସିଂହ ଲୋଧା ଜଣେ ଭାରତୀୟ ରାଜନୀତିଜ୍ଞ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ୨୦୦୪ ମସିହାରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ୨୦୦୫ ମସିହାରେ ଛତ୍ରପାଳ ସିଂହ ସଂସଦବିରୋଧୀ କାର୍ଯ୍ୟ ପାଇଁ ଟଙ୍କା ନେଉଥିବାବେଳେ ଧରାପଡ଼ିଥିଲେ । ସେତେବେଳେ ଅପରେସନ ଦୂର୍ଯ୍ୟଧନ ନାମକ ଏକ ଷ୍ଟିଂ-ଅପରେସନବେଳ ଶ୍ରୀ ଲୋଧାକୁ ୧.୫ ଲକ୍ଷ ଟଙ୍କା ନେଉଥିବାବେଳେ ଧରାଯାଇଥିଲା । ସେ ସଂସଦରେ ମନଗଢ଼ା ପ୍ରଶ୍ନ ପଚାରିବାପାଇଁ ଏହି ଟଙ୍କା ନେଉଥିଲେ । ଏହି ଅପରେସନ ଏକ ଘରୋଇ ଟିଭି ଚେନାଲଦ୍ୱାରା ହୋଇଥିଲେ, ତେଣୁ ରାଜ୍ୟ ସଭାର ଅଧକ୍ଷ ଭାଇରନ ସିଂହ ଶେଖାୱତ ସତ୍ୟାସତ୍ୟ ଅନୁସନ୍ଧାନ କରିବାପାଇଁ ଏକ ଦଳ ଗଠନ କରି ତାଙ୍କୁ ୪୮ ଘଣ୍ଟା ମଧ୍ୟରେ ପ୍ରମାଣ କରିବାକୁ ନିର୍ଦ୍ଦେଶନ ଦେଇଥିଲେ । ଛତ୍ରପାଳ ସିଂହ ଦୋଷୀ ବୋଲି ଅନୁସନ୍ଧାନକାରୀ ଦଳ ରିପୋର୍ଟ ଦେବାପରେ ତାଙ୍କୁ ରାଜ୍ୟ ସଭାରୁ ବରଖାସ୍ତ କରାଯାଇଥିଲା । ଛତ୍ରପାଳ ସିଂହଙ୍କ ନାମ ମଧ୍ୟ ଅପରେସନ ଚକ୍ରବ୍ୟୁହରେ ଥିଲା, ଯେଉଁଥିରେ ତାଙ୍କ ସହ ସାତଜଣ ସାଂସଦ ସମ୍ପୃକ୍ତ ଥିଲେ । ସେମାନେ ଏମ୍‌ପିଲାଡ୍‌ସ୍ ଯୋଜନରେ ଅନ୍ତର୍ଗତ ପ୍ରକଳ୍ପରୁ ଟଙ୍କା ହଡ଼ପ କରିବାର ଯୋଜନା କରିଥିଲେ ।